ఆక్యుప్రెషర్‌
ఎటువంటి మందుల్లేకుండా నిర్వహించే వైద్యవిధానాలు ఇటీవల కాలంలో మంచి ప్రజాదరణ పొందుతున్నాయి. ఇటువంటి వాటిలో ఆక్యుప్రెషర్‌, రేకీలు నేడు ప్రపంచవ్యాప్తంగా గుర్తింపు పొందాయి. ప్రత్యామ్నాయ వైద్యములో రిఫ్లెక్సాలజీ అనేది ఒక ప్రాచీన రూపము . ఆక్యుప్రజర్, ఆయుర్వేద మర్దనల మాదిరిగా పోలిఉండే రిప్లెక్షాలజీని కొందరు పిలిచే ఆక్యుప్రెషర్‌ చికిత్స.. క్రీ.పూ. 5000 సంవత్సరాల కాలంలో మన దేశంలోనే ప్రారంభం కావడం విశేషం. ఆ కాలంలో ఋషులు, మహామునులు ఈ వైద్యం ద్వారా రోగాలను నయం చేసినట్టు చారిత్రక ఆధారాలు కూడా ఉండడం విశేషం.
అరిచేతులు, అరికాళ్లలో శరీరంలోని వివిధ అవయవాలకు సంబంధించినటువంటి పాయింట్స్‌ ఉంటాయి. వీటిని యాక్టివేట్‌ చేయడం ద్వారా రిప్లెక్షాలజీలో చికిత్సలను నిర్వహిస్తారు. నడుము నొప్పి, మోకాళ్ల నొప్పులు, వెన్ను నొప్పులకు సంబంధించిన సమస్యలు ఈ వైద్యంతో పూర్తిగా నయమవుతాయని ఆక్యుప్రెషర్‌ /రిప్లెక్షాలజీ థెరపిస్ట్‌లు డాక్టర్‌ కె.నారాయణ, డాక్టర్‌ శ్రీనివాస్‌లు తెలిపారు. ఇవేగాకుండా ఐటి ఉద్యోగులకు స్పాండిలైటిస్‌ (మెడ, భుజాల నొప్పులు), నడుము నొప్పి, నిద్ర ఉండకపోవడం వంటి వాటిని ఈ చికిత్స ద్వారా పూర్తిగా నయం చేయవచ్చన్నారు. ఉదా: ఆక్యుప్రెజర్/రిప్లెక్షాలజీ పద్ధతితో ఒక బొటనవేలును మరో బొటనవేలుతో నెమ్మదిగా ఒత్తటంవల్ల మెదడు ఉత్తేజితమై ఏకాగ్రత పెరుగుతుంది. ఎక్కువసేపు చదువుకునేవాళ్లు మధ్యమధ్యలో ఇలా చేయటం మంచిది.
జలచర ప్రదర్శనశాల
ఆక్వేరియంలో చేపల పెంపకం ఒక ఇష్టమైన పనిగా ప్రజాదరణ పొందడమే కాక శీఘ్రంగా వ్యాప్తి చెందింది. యునైటెడ్ కింగ్డంలో పోత ఇనుప చట్రాలతో అలంకారిక ఆక్వేరియా రూపొందించి, 1851లో గ్రేట్ ఎగ్జిబిషనులో ప్రదర్శించిన తరువాతనే అది ప్రాచుర్యం పొందింది. 1853లో లండన్ జూలో పెద్ద బహిరంగ ఆక్వేరియం ప్రారంభించబడి, అది ఫిష్ హౌస్ గా ప్రాచుర్యం లోకి వచ్చింది. ఫిలిప్ హెన్రీ గోస్సే 1854 లో తన పుస్తకం "ది ఆక్వేరియం: యాన్ అన్వీలింగ్ అఫ్ ది వండర్స్ అఫ్ ది డీప్ సీ"లో ( "వివేరియం"కు బదులుగా ) వాస్తవంగా " ఆక్వేరియం " అన్న పదాన్ని ఉపయోగించిన తొలి వ్యక్తి. ఈ పుస్తకంలో, గోస్సే ఉప్పు నీటి ఆక్వేరియా గురించే ప్రధానంగా చర్చించాడు. 1850వ దశకంలో యునైటెడ్ కింగ్డంలో ఆక్వేరియం ఒక వేలం వెర్రి అయింది.